Hyvä TV7:n katsoja, tervetuloa katsomaan tätä ohjelmaa -
Pyhä Henki tänään. Minä olen Shaukat Anjam.
Käsittelemme teemaa "Vaivanajan tuomiot maan päällä".
Tämän sarjan, jonka 6. jakso on tänään, -
nimi on "Seitsemän sinettiä ja neljä hevosta Ilmestyskirjassa".
Tänään on 6. jakso. Tämän jakson otsikko on -
"Viides sinetti, sielut alttarin alla (todistajat)".
Suluissa sana 'todistajat'.
Minäpäs luen Ilmestyskirja 6:9.
Herran Sanassa lukee seuraavasti: -
Varmasti kuuntelit tarkkaan, mutta jos et, niin luen vielä toisen kerran.
Ilm. 6:9.
Viides sinetti avataan. Johannes näkee, -
ja Johannes kuulee niitä, jotka ovat alttarin alla.
Mitä se alttari kuvaa?
Se itse asiassa kuvaa Jumalan armoa.
Jumalan armosta tosiaan Herra on meidät pelastanut, -
ja he ovat Jumalan armosta siellä.
Nämä ovat uskolliset todistajat, alttarin alla.
Seurakunta on hyvässä tilanteessa.
He ovat marttyyrejä, pelastuneita.
Tapetuksi tulleet ovat siellä alttarin alla.
He ovat Ilmestyskirjan pääkiinnostuksen kohteena.
Siitä voi lukea Ilm. 1:9, 12:11,17, 19:10 ja 20:4.
Näissä kaikissa jakeissa, ― on paljon jakeita ruudulla ―, -
puhutaan näistä todistajista.
Sana 'todistus'.
Selitän, mitä sana 'todistus' tarkoittaa.
Siis ne, jotka olivat Kristuksen todistajia, -
joita tapettiin, heitä kutsuttaan marttyyreiksi.
Nyt tilanne on se, -
ettei näitä ollut vain tuhansia vuosia sitten -
tai tuhat vuotta sitten tai vain Kristuksen aikana.
Tätä tapahtuu myöskin tällä hetkellä.
Monissa maissa ensinnäkin vainotaan kristittyjä, -
tälläkin hetkellä koko maailmassa.
Ei pelkästään arabi-, muslimi- tai hindumaissa -
kiusata kristittyjä.
Ei. Koko maailmassa, jopa Euroopassa, meillä Suomessakin, -
kiusataan ja vainotaan.
Huippu on, että joissakin maissa kristittyjä jopa tapetaan -
tälläkin hetkellä.
Ilman mitään suojausta.
Tämä on erikoista, ja ainoa tapa ymmärtää tämä -
on lukea Matteus 24:sta Herramme Kristuksen omat sanat.
Hän sanoo "Teitä vihataan.
Teitä viedään oikeuteen. Teitä tapetaan."
Monta kertaa tuntuu -
vähän hankalalta ymmärtää, -
miten sitä on demokraattisissa maissa.
En halua mainita nimiä, mutta sitä löytyy Euroopasta, -
Lähi-idästä, Afrikasta ja monista muista paikoista.
Maa kutsuu itseään demokraattiseksi tasavallaksi, -
mutta samalla voidaan tappaa, kiusata ja vainota kristittyjä.
Mikä on salaisuus? Se salaisuus on: -
sinä, joka olet uskovainen, sinussa asuu Pyhä Henki, Jumalan Henki.
Niissä, jotka kiusaavat sinua, on toinen henki, -
ja se on vihollisen henki.
Paavali kirjoittaa, -
että näiden henkien välillä ei ole ystävyyttä, vaan vihollisuutta.
Siinä syy.
Varsinkin niissä maissa, jossa kristityt ovat vähemmistössä, -
heille tulee lisää ongelmia.
Vainotaan, kiusataan ja jos mahdollista, tapetaan.
Tätä tapahtuu myös silloin, -
seitsemän vuoden vaivanaikana.
Saatata ei tykkää niistä, joiden otsassa on Jumalan sinetti.
Tämä on se salaisuus. Mennään eteenpäin.
Vielä sanoisin sinulle: -
Markus 13:9―13, -
Luukas 21:12―18.
Voimme lukea Markus 13:9―13.
Itseasiassa nämä molemmat luvut -
ovat Kristuksen omia ns. lopunajan profetioita.
Etsitään Markus ja luetaan.
On hyvä paneutua asiaan rauhallisesti ja lukea Jumalan Sanaa.
Markus 13.
Siitä jakeet 9―13.
Täällä lukee seuraavasti. Raamattu Kansalle -käännös.
"Olkaa varuillanne. Teidät luovutetaan oikeuden eteen -
ja teitä piestään synagogissa.
Teidät viedään maaherrojen ja kuninkaiden eteen -
minun takiani, todistukseksi heille.
Mutta ensin on evankeliumi julistettava kaikille kansoille.
Kun teitä viedään luovutettaviksi oikeuden eteen, -
älkää edeltäpäin huolehtiko, mitä puhuisitte.
Puhukaa, mitä teille sinä hetkenä annetaan, -
sillä ette te itse puhu vaan Pyhä Henki."
Tämä on rohkaisevaa sinulle ja minulle.
Ei ahdistuksen aikana pysty itse sanomaan paljon mitään.
Hyvä, että Pyhä Henki on mukana. Pyhä Henki puhuu.
Kovempi sana on tulossa vielä. "Veli luovuttaa veljensä kuolemaan".
Veli luovuttaa veljensä kuolemaan.
"...ja isä lapsensa, ja lapset nousevat vanhempiaan vastaan -
ja tuottavat heille kuoleman."
Tämä on seitsemän vuoden vaivanaika.
Vielä viimeinen jae.
"Te joudutte kaikkien vihattaviksi minun nimeni tähden, -
mutta se, joka kestää loppuun asti, pelastuu.”
Se, joka kestää loppuun asti, pelastuu.
Hyvä sisko ja veli, -
yritä kestää loppuun asti.
Tällä hetkellä Pyhä Henki puhuu minulle profeetallisesti.
Teitä on siellä paljon, jotka tälläkin hetkellä kärsivät -
omaisten puolesta, -
omien johtajien puolesta, tai oman kansan puolesta.
Sana on: "joka kestää loppuun asti, pelastuu."
Yritä kestää loppuun asti.
Sitten jatketaan näistä todistajista.
Nämä todistajat ovat tästä meidänkin seurakunnan ajasta, -
mutta todistajat ovat myös seitsemän vuoden vaivanajasta.
Minä kuulen joka vuosi monista maista, -
jopa minun synnyinmaastani, -
että ihmiset, uskovaiset kärsivät.
Heitä vihataan, viedään oikeuteen ja heille tehdään mitä lystätään.
Näitä todistajia riittää. Jatkamme. Tässä lukee seuraavasti: -
Matteus 24:9:ssa on lähes samoja sanoja -
kuin äsken lukemissamme Markuksen ja Luukkaan evankeliumeissa.
Siis tämä on ihmeellistä.
Epädemokraattisesti ja moraalittomasti -
he vastustavat ja vihaavat kristittyjä.
He vainoavat kristittyjä, kiusaavat kristittyjä ja lopuksi jopa tappavat.
Ja he ajattelevat, -
kuten Johannes on kirjoittanut Pyhän Hengen vaikutuksesta, -
tekevänsä uhripalveluksen Jumalalle.
Niin Johannes kirjoittaa luvussa 16, jakeessa 2.
Tämmöisiä aikoja on tulossa.
Vaivanaikana vielä paljon syvempiä kuin mitä tällä hetkellä on.
Halua kysyä vielä.
Tässä jaksossa on vielä paljon aikaa jäljellä.
Haluatko sinä elää tuollaista aikaa? Varmasti et.
Valitse tänään, että sinä et halua elää sitä aikaa.
Sinä haluat pelastua ja päästä -
Tessalonikan ja Korintin seurakunnille mainittuun tempaukseen, -
josta Paavali puhuu.
Sinä pääset tempaukseen seurakunnan kanssa.
Sinun ei tarvitse jäädä siihen aikaan eikä kärsiä.
Sinä pääset ainoastaan tekemällä ratkaisun uskovana sydämessäsi, -
kuten Paavali kirjottaa.
Jeesus on kuollut -
sinun tähden -
ja noussut ylös.
Sitten vielä se, että sydämelläsi teet ratkaisun, -
jotta sinä pelastut.
Luen vielä nämä sanat Roomalaiskirjeestä.
Paavali kirjoittaa roomalaisseurakunnalle.
Luku 10, jae 9. Täällä lukee seuraavasti: -
"Jos sinä siis tunnustat suullasi Jeesuksen Herraksi -
ja uskot sydämessäsi, että Jumala on herättänyt hänet kuolleista, -
niin sinä pelastut," Niin sinä pelastut.
Sydämen uskolla ja suun tunnustuksella sinä pelastut.
Se on täysin yksinkertainen asia. Se on sinulle mahdollista.
Se on sinulle mahdollisuus. Vielä käsittelen yhden asian.
Tämä siis tapahtuu seitsemän vuoden vaivanaikana.
Johannes näkee näiden marttyyrien sieluja -
edustamassa kaikkia uskovia alttarin alla.
Tämä on vaikea kuulla tai nähdä, -
mutta tämä on totuus.
Ilmestyskirja on kirjoitettu meille kaikille, -
jotta saisimme ymmärtää, -
että Jumalalla on suunnitelma.
Se suunnitelma on alusta lähtien hyvä.
Tälle ihmiskunnalle on hyvä suunnitelma.
Kristuksen kuolemanuhrin kautta me saamme elämän, -
mutta saamme sen vain, jos annamme elämämme Hänelle, -
pyydämme syntejä anteeksi -
ja otamme Hänet, Kristuksen Herraksi. Jos näin teemme, me pelastumme.
Mikäli emme tee niin, me emme pelastu.
Joten tämän päivän aihe on tämä viides sinetti.
Sen kautta todistajat ja marttyyrit kuvaavat, -
kuinka tärkeää on kuitenkin -
antaa elämä Kristukselle -
sydämen uskolla ja suun tunnustuksella -
ja pelastua, päästä mukaan tempaukseen -
eikä jäädä katsomaan kärsimyksiä seitsemän vuoden tuomioista.
Minä pyydän ystävällisesti sinua, hyvä ystävä.
Jos tänään katsoit tämän ohjelman -
ja jos tänään sinä huomaat, -
ettet ole varma, oletko pelastunut, -
rukoile pikaisesti perässäni.
Laita silmät kiinni ja rukoile perässäni.
Saat pelastuksen ja pääset taivaaseen Jumalan Sanan mukaan.
Rukoile näin: -
"Herra Jeesus, minä uskon, että Sinä olet kuollut minun tähden -
ja herätetty kuolleista.
Herra Jeesus, minä pyydän anteeksi syntejäni.
Herra Jeesus, minä kutsun Sinut. Tule minun elämääni.
Minä otan Sinut Herraksi. Tule sydämeeni.
Kiitos, että annoit minulle anteeksi.
Kiitos, että Sinä olet hyvä minulle."
Kun olet rukoillut näin, Jumala pelastaa sinut.
Kohta rukoilen, että Jumala voisi myöskin parantaa sinut.
Laita sairaalle paikalle kätesi ja minä rukoilen puolestasi.
Olet siunattu Herran nimessä.
Näen paljonkin ihmisiä, -
jotka ovat tällä hetkellä sairaita.
Joillakin on ongelmaa vatsassa, -
joillakin on ongelmaa jaloissa.
Näen ihmisiä, jotka kävelevät hyvin vaikeasti.
Näen ihmisiä, joilla on kipua.
Rukoilen sinun puolesta.
Kiitos Herra, Sinä autat -
kaikkia, jotka ovat tänään siellä -
omissa oloissaan sairaana.
He ovat laittaneet sairaalle paikalle kätensä.
Kiitos Herra, Sinä kosketat heitä ja parannat.
Ristin juurella on apu.
Tulkaa kaikki ristin juurelle ja polvistukaa, -
uskokaa, että Jumala pystyy tänään parantamaan.
Herra, minä kiitän Sinua.
Veren voimassa, Kristuksen veren voimassa on tänäänkin voima.
Kiitos, että Sinä pelastat, parannat ja lohdutat.
Kiitos, että kosketat kaikkia, -
jotka kärsivät kivuista mahassa ja jaloissa.
Kiitos. Sinä parannat ja pelastat.
Kun nyt olemme rukouksessa, Jumala koskettaa teitä.
Lämpö tulee taivaasta, Jumala koskettaa ja parantaa.
Saatte tuntea ja tietää, että Jumala on parantamassa.
Uskokaa, lähettäkää jopa todistus TV7:lle, -
että Herra on koskettanut ja Herra on parantanut.
Parantuminen tulee tapahtumaan vain, terveys tulee vain Jumalalta -
Kristuksen veren voimalla ja kautta.
Joten kiittäkää Herraa.
Kiitos, kun olitte katsomassa tätä ohjelmaa.
Jos olet antanut elämäsi Kristukselle tänään, -
osta Raamattu ja lue sitä. Katso TV7:ää.
Auttakaa TV7:ää omilla varoillanne.
Olkaa siunattuja Jeesuksen nimessä. Aamen.
Tekstitys: A. Eskola